# Nasertic

Navarra de Servicios y Tecnologías (Nasertic) és una empresa pública de Navarra. Pertany al grup Corporación Pública Empresarial Navarra (CPEN), del Govern de Navarra i la seva missió és impulsar serveis i tecnologies de qualitat per fomentar l'atenció al ciutadà.

## Història

L'empresa es creà el 2012 amb l'absorció de Producción Informática de Navarra, S.A.U. (PIN) i Obras Públicas y Telecomunicaciones de Navarra, S.A.U (OPNATEL) per part de Navarra de Servicios, S.A.U. (NASERSA). El gener del 2012, va renovar la imatge corporativa i pàgina web.
El 2013 va obtenir 432.000 euros de beneficis, amb una facturació de 16 milions d'euros. En aquest moment tenia José Luis Menéndez com a gerent. El 2014 va tenir 515.000 euros de beneficis, amb una facturació de 13 milions d'euros i un ebitda de 2,5 milions.
Iñaki Pinillos fou nomenat gerent de l'empresa el març del 2016. Uns mesos després aquesta va participar en el Pla director 2016 perquè tots els municipis tinguessin banda ampla el 2021. Preveia aconseguir-ho amb una inversió de 12,5 milions, 5 aportats pel Govern foral i la resta pels operadors.
El març del 2017 va anunciar doblar la inversió en la banda ampla, incrementant la inversió inicial prevista fins als 3 milions d'euros. El mateix 2017 va tenir un compte de resultats d'uns ingressos de 14,7 milions d'euros, unes despeses de 12,8 milions, un ebitda d'1,9 milions, i un resultat d'esprés d'amortitzacions de 374.000 euros.
A través d'un conveni amb l'empresa Animsa signat el 2018 es preveia millorar els serveis TIC en les 162 entitats locals navarres que formaven part en aquell moment de la societat mercantil Animsa. A finals del 2018 es va anunciar que Nasertic formaria part d'un nou pol d'innovació digital al campus Arrosadía, on es preveien construir edificis en un complex de 30.000 metres quadrats. Juntament amb Nasertic formaven part d'aquest pol el mateix govern navarrès, la indústria de Nafarroa, les universitats, Naitec, Aditech, el Sinai, Navarra's Got Talent, Cein, Sodena i Tracasa.

## Referències

* 1 2 «NASERTIC cierra 2014 con 515.000 euros de beneficios». Diario de Navarra, 24-03-2015 [Consulta: 16 març 2019].
* 1 2 «La empresa pública Nasertic estrena imagen corporativa y página web». Navarra.es, 16-01-2012 [Consulta: 16 març 2019].
* ↑ EP «La empresa pública Nasertic obtuvo 432.000 euros de beneficios en 2013». Diario de Navarra, 23-04-2014 [Consulta: 16 març 2019].
* ↑ «Los beneficios de Nasertic». Navarra Capital, 27-04-2015 [Consulta: 16 març 2019].
* ↑ EP «Iñaki Pinillos, nombrado director gerente de la empresa pública Nasertic». 20 minutos, 09-03-2016 [Consulta: 16 març 2019].
* ↑ Suberviola, Edurne «Navarra invertirá 12,5 millones para mejorar la banda ancha de 59 polígonos industriales». Diario de Navarra, 31-10-2019 [Consulta: 16 març 2019].
* ↑ EP «La empresa pública Nasertic redobla hasta los tres millones su apuesta por la banda ancha en Navarra». Noticias de Navarra, 17-03-2017 [Consulta: 16 març 2019]. Arxivat 7 de febrer 2018 a Wayback Machine.
* ↑ Monreal, Juan Ángel «Las empresas públicas de Navarra reducen pérdidas e ingresarán un 27% más». Noticias de Navarra, 14-02-2018 [Consulta: 16 març 2019]. Arxivat 15 de febrer 2018 a Wayback Machine.
* ↑ EP «Convenio entre Nasertic y Animsa para mejorar los servicios TIC en entes locales». Diario de Navarra, 18-09-2018 [Consulta: 16 març 2019].
* ↑ «El Gobierno navarro plantea un polo de innovación digital de la industria del herrialde». Naiz, 19-12-2018 [Consulta: 16 març 2019].